मोदी ने कभी बहुजन की महत्वाकांक्षाओं की चर्चा नहीं की। उन्होंने बहुजन के लिए शिक्षा, रोजगार और उद्यमिता के क्षेत्र में उपलब्ध अवसरों के बारे में कभी कुछ नहीं कहा और ना ही उन्होंने आरक्षण पर अपने विचार कभी सार्वजनिक किए। हम सब जानते हैं कि भाजपा ने मंडल का विरोध किया था और देश का ध्यान उस पर से हटाने के लिए कमंडल की राजनीति शुरू की थी। परंतु बाद में उसने मंडल आयोग की सिफारिशों को यह कहकर स्वीकार कर लिया कि उनसे हिन्दुओं को सरकारी नौकरियों में 27 प्रतिशत कोटा उपलब्ध होगा।